CELEX: 62018TN0701
Language: hu
Date: 2019-04-08 00:00:00
Title: T-701/18. sz. ügy: 2019. április 8-án benyújtott kereset — SJ kontra Bizottság

3.6.2019   
            
            
               HU
            
            
               Az Európai Unió Hivatalos Lapja
            
            
               C 187/80
            
         
      2019. április 8-án benyújtott kereset — SJ kontra Bizottság
      (T-701/18. sz. ügy)
      (2019/C 187/86)
      Az eljárás nyelve: angol
      
         Felek
      
      
         Felperes: SJ (képviselők: J. MacGuill solicitor és E. Martin-Vignerte lawyer)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2018. október 8-i C(2018) 6642 final megerősítő határozattal elfogadott és a felperessel 2018. október 8-án közölt, a dokumentumokhoz való hozzáférésnek az 1049/2001/EK rendelet (1) alapján történő megtagadását;
               
            
                  —
               
               
                  a költségekkel kapcsolatban rendelje el, hogy minden fél maga viseli a saját költségeit, illetve hogy pernyertesség esetén az alperes viseli a felperes költségeit.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, arra alapított jogalap, hogy az alperes — a hozzáférhetővé tétel megtagadásának általános vélelmére támaszkodva — az állandó ítélkezési gyakorlatba ütköző módon ténylegesen áthárította a bizonyítás terhét és teljesíthetetlen bizonyítási terhet rótt a felperesre.
               
            
                  2.
               
               
                  A második, a releváns ítélkezési gyakorlatban szereplő elvek megsértése révén egy nyomós közérdek fennállásával kapcsolatos nyilvánvaló értékelési hibára alapított jogalap.
               
            
         (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.).